Χρήστος Βαλαβανίδης

Ο Χρήστος Βαλαβανίδης (Αθήνα, 21 Μαΐου 1944) είναι Έλληνας ηθοποιός και ποιητής.

Βιογραφία
Αποφοίτησε από τη Δραματική Σχολή του Εθνικού Θεάτρου το 1973. Συνεργάστηκε με πολλούς ιδιωτικούς θιάσους καθώς και με τις δύο κρατικές σκηνές, Αθήνας και Θεσσαλονίκης. Υπηρέτησε όλα σχεδόν τα είδη της τέχνης του ηθοποιού: αρχαίο δράμα, αττική κωμωδία, κωμειδύλλιο, οπερέτα, σύγχρονο θέατρο, μουσικό θέατρο, παντομίμα και επιθεώρηση.

Μεταξύ άλλων έχει παίξει στις παραστάσεις: «Μορμόλης» και «Παπουτσωμένος γάτος», «Το ημέρωμα της στρίγγλας», «Τα οράματα της Σιμόν Μασάρ», «Άλκηστη – Κύκλωπας», «Κατζούρμπος», «Η τύχη της Μαρούλας", «Η τρελή του Σαγιό», «Κύκλωπας - Εκάβη», «Αντώνιος και Κλεοπάτρα», «Ντόλλυ».

Στη συνεργασία του με το ΔΗΠΕΘΕ Αγρινίου, έπαιξε τον Στέλιο στην "Αυλή των θαυμάτων" του Ιάκωβου Καμπανέλλη (σκην. Γιώργος Μιχαηλίδης).

Το 1996, μαζί με τη γυναίκα του, Ασπασία Κράλλη, δημιούργησαν το «Από Μηχανής Θέατρο» μετατρέποντας ένα παλιό εργοστάσιο σ' έναν σύγχρονο, καλαίσθητο και λειτουργικό θεατρικό χώρο.

 Καριέρα 
Έπαιξε στις «Φυλλωσιές» του Λαρς Νορέν, στην «Αντίστροφη ψυχολογία», του Τσαρλς Λάντλαμ, στους «Σιδεράδες» του Μίλος Νίκολιτς (σκην. Κ. Αρβανιτάκης) και στην «Άτακτη τάξη» (παντομιμικό έργο σε συνεργασία κείμενο και σκηνοθεσία με την Ασπασία Κράλλη. Στα πλαίσια των εκδηλώσεων Πολιτιστική Ολυμπιάδα - Θεατρικοί Μονόλογοι 2004, ερμήνευσε το μονόλογο του Γιοπ Άντμιραλ «Εγώ, η μάνα μου» (σκην. Α. Κράλλη)).

Έπαιξε τον Άλφρεντ Χίτσκοκ στο έργο «Χίτσκοκ Μπλοντ» (Θ. Μουσούρη σκην. Α. Καλογρίδης) και τον αρχηγό της συμμορίας στο θεατροποιημένο «Ντόγκβιλ» του Λαρς φον Τρίερ (Εθνικό Θέατρο σκην. Α. Καλογρίδης). Συμμετέχοντας στην παράσταση του ΔΗ.ΠΕ.ΘΕ Ρούμελης «Δωδέκατη νύχτα» του Ουίλλιαμ Σαίξπηρ, έπαιξε το ρόλο του σερ Τόμπυ (σκην. Ν. Χαραλάμπους). Στο «Τάνγκο» του Μρόζεκ (σκην. Σπύρος Ευαγγελάτος) έπαιξε το ρόλο του Στόμιλ. Το καλοκαίρι του 2006 έπαιξε στο Ηρώδειο για το Φεστιβάλ Αθηνών στους «Σφήκες» του Αριστοφάνη, το ρόλο του Βδελυκλέωνα (σκην. Σ. Ευαγγελάτος). Το χειμώνα 2006-2007 συμμετείχε στο μιούζικαλ «Το μαγαζάκι του τρόμου» στο ρόλο του Μούσνικ.

Σκηνοθέτησε τον «Παπουτσωμένο γάτο» στο ΚΘΒΕ (γράφοντας και τους στίχους των τραγουδιών της παράστασης) καθώς και την «Αντίστροφη ψυχολογία» του Λάντλαμ.

Έχει κάνει τη μουσική επιμέλεια στα έργα: «Λίστα γάμου», «Σιδεράδες», «Ο έρωτας δαγκώνει» και την ηχητική επένδυση στην παράσταση «Αναζητώντας τον Οιδίποδα».

Συνεργάστηκε συχνά με το ραδιόφωνο και την τηλεόραση, παίζοντας πρωταγωνιστικό ρόλο σε πολλά σίριαλ και άλλες εκπομπές μεγάλης θεαματικότητας. (Το μινόρε της αυγής, Οι αυθαίρετοι, Σιγά, η πατρίδα κοιμάται, Οι άνδρες δεν υπάρχουν πια, Λίστα γάμου κ.ά.).

Έπαιξε στις ταινίες: Λούφα και παραλλαγή του Νίκου Περάκη, Η φωτογραφία του Νίκου Παπατάκη, Πάμπτωχοι Α.Ε., Το κλάμα βγήκε απ' τον Παράδεισο των Μιχάλη Ρέππα - Θανάση Παπαθανασίου.

 Βραβεύσεις 
Βραβεύτηκε με το βραβείο Α΄ ανδρικού ρόλου στο φεστιβάλ Κινηματογράφου της Θεσσαλονίκης, για την ερμηνεία του στην ταινία του Νίκου Νικολαΐδη Τα κουρέλια τραγουδάνε ακόμα. Συμμετείχε σε ξένες παραγωγές ταινιών, όπως: The First Olympics (σκην. Άλβιν Ράκοφ), My Family and other animals (σκην. Peter Barber-Fleming) «ΟΡΑ» (σκην. Udayan Prassad).

 Ποιητικές συλλογές 
Ο Χρήστος Βαλαβανίδης είναι λογοτέχνης-ηθοποιός, καθώς έχουν τυπωθεί ως τώρα τρεις ποιητικές συλλογές του. Η τρίτη και τελευταία ποιητική συλλογή του (εκδόσεις Καστανιώτη), περιλαμβάνει τα ανέκδοτα ποιήματα μιας δεκαετίας περίπου, καθώς και ένα αναδρομικό ανθολόγιο από προηγούμενες συλλογές και δημοσιεύσεις με ποιήματα που ο ποιητής θεωρεί ότι άντεξαν στο χρόνο. Ποιήματά του υπάρχουν τυπωμένα σε διάφορες ελληνικές και ξένες ανθολογίες. Συνεργάστηκε με πολλά λογοτεχνικά περιοδικά κι έχει συμμετάσχει κατά το ήμισυ στη συγγραφή δύο τηλεοπτικών σειρών που παίχτηκαν στην ιδιωτική τηλεόραση («Πλάκας Μέλαθρον», και «Οι Αθώοι της Πτέρυγας 5»).

 Φιλμογραφία 

 Κινηματογράφος 
 Έτος  Τίτλος  Ρόλος1978Η ηλικία της θάλασσας 1979  Τα κουρέλια τραγουδάνε ακόμα  Χρήστος  1980  Γεύση από Ελλάδα  Κρίτων Φούφουτος 1981  Τα καμάκια   Μπέμπης1983Αλλού παπάς αλλού τα ράσα τουαδελφός ΕυσέβιοςΝτελίρο - Μια άλλη άποψη της βίας 1984  Λούφα και παραλλαγή  ταγματάρχης Καραβίδης (φον Κανάρης) 1985Η γυναικάρα από το ΚιλκίςΑχράντ1986Η φωτογραφία Αντώνης ΔούκαςΑγάπησα έναν ΠόντιοΓιωρίκας 1987  Made in Greece ΧρήστοςΠατρίς, ληστεία, οικογένειαΧρήστος 2000  Πάμπτωχοι Α.Ε.   Νώντας Παπαδόπουλος 2001  Το κλάμα βγήκε απ' τον παράδεισο   Χάινριχ φον Σνίτσελ 2005  Όπα! δήμαρχος  2006  5 λεπτά ακόμα   Μιχαλάκης2011Ελένηαστυνόμος2012Μακαρισμοίκύριος Κ2015Ραντεβού στην Ελλάδα 

 Τηλεταινίες 
ΈτοςΤίτλοςΚανάλι2005Καρδιακός φίλοςALTERΝτολμαδάκια στη Βουλή

 Τηλεοπτικές σειρές 
ΈτοςΤίτλοςΚανάλι1972Η γειτονιά μαςΥΕΝΕΔ1979Η δασκάλα με τα χρυσά μάτιαΕΡΤ1983Το μινόρε της αυγήςΚοχλίας: κεφάλια στη στεριά1986Μαντάμ ΣουσούΕΡΤ2Καφενείο Εμιγκρέκ1987Σιγά, η πατρίδα κοιμάταιΕΤ11989Οι αυθαίρετοιMEGA1990Ένα αστέρι γεννιέται1991Οι τρεις χάριτεςΕλλάς μπορείς να προκριθείς1992Πλάκας ΜέλαθρονΑΝΤ11993Ανατομία ενός εγκλήματος1994Τμήμα ηθώνΑνατομία ενός εγκλήματοςΟι αθώοι της πτέρυγας 5ΣΚΑΪ1995Μαγική νύχταΕΤ11998Νυχτερινό δελτίοΕΤ1Οι άνδρες δεν υπάρχουν πιαMEGA2002Η τράπεζα2003Λίστα γάμουΝΕΤ2004Όλα στην ταράτσαALPHA2007Το κόκκινο δωμάτιοMEGA

 Τηλεοπτικό θέατρο 
ΈτοςΤίτλοςΚανάλι1976Το καφενείοΕΡΤΣάββατο, Κυριακή, Δευτέρα1978Μαμά1979Σχολείο γυναικών1980Οι γυναίκες έχουν δίκιοΥΕΝΕΔ1981Λευκές νύχτεςΕΡΤ1983Χαιρέτα μου τον πλάτανοΕΡΤ21984Το τέλος της αρχήςΕΡΤ21986Μπράβο ΚολλονέλοΕΡΤ21995Τα νεύρα, τα χάπια και ένα ταξί να φύγωMEGA1998Στη χάγη και στη φέξη ο στόλος θα φέξειSTAR2000ΦυλλωσιέςΕΤ12011ΚύκλωψΒουλήΆλκηστις

 Ελεύθερο θέατρο 
ΈτοςΤίτλος1973Ο Μορμόλης1976Καρέ του έρωτα
Τα οράματα της Σινόν Μασάρ1980Ντόλλυ1982Και το ΠΑΣΟΚ της Χάϊδως1983Το ΠΑΣΟΚ τους το χαβά1991Το έκτο πάτωμα
Ελλάς το καφενείο σου1995Δεν θα τα πάρεις μαζί σου2012Η άλωση της Κωνσταντίας

 Εκπομπές 
ΈτοςΤίτλοςΚανάλι1974Τα μικροαστικάΥΕΝΕΔ1975ΛαβύρινθοςΕΡΤ1977Το μικρό τσίρκοΕΡΤ2001Σαν παλιό σινεμάΕΤ1

 Μεταγλωττισμένες παραγωγές 
ΈτοςΤίτλοςΚανάλι1986ΠινόκιοΕΡΤ2

Παραπομπές

 Εξωτερικοί σύνδεσμοι 


Κατηγορία:Έλληνες ηθοποιοί θεάτρου
Κατηγορία:Έλληνες ηθοποιοί κινηματογράφου
Κατηγορία:Έλληνες ηθοποιοί τηλεόρασης
Κατηγορία:Απόφοιτοι της Δραματικής Σχολής του Εθνικού Θεάτρου
Κατηγορία:Νεοέλληνες ποιητές